Document ID: 31993D0739

31993D0739
L 346/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 13 декември 1993 година
относно сключването на Споразумение под формата на размяна на писма между Европейската икономическа общност и Република Исландия за стопанския риболов
(93/739/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаването на Европейската общност и по-специално член 43, във връзка с член 228, параграф 3, алинея първа от него,
като взе предвид предложението на Комисията,
като взе предвид становището на Европейския парламент (1),
като има предвид, че в рамките на преговорите относно Европейското икономическо пространство (ЕИП) стана възможно да се договори Споразумение под формата на размяна на писма между Европейската икономическа общност и Република Исландия за стопанския риболов;
като има предвид, че това споразумение е част от общия баланс на резултатите от преговорите за ЕИП и съществен елемент за одобрението от Общността на Споразумението за ЕИП;
като има предвид, че това споразумение следва да бъде одобрено,
РЕШИ:
Член 1
Общността одобрява Споразумението под формата на размяна на писма между Европейската икономическа общност и Република Исландия за стопанския риболов.
Текстът на Споразумението е приложен към настоящото решение.
Член 2
Председателят на Съвета извършва нотифицирането за одобрение на Споразумението от Общността.
Съставено в Брюксел на 13 декември 1993 година.

Labels: 18
15
5
6